

**О Б Щ И Н А П Л О В Д И В**

гр. Пловдив, 4000, пл. „Стефан Стамболов” № 1, тел: (032) 656 701, факс: (032) 656 703

[www.plovdiv.bg](http://www.plovdiv.bg), e-mail: [info@plovdiv.bg](mailto:info@plovdiv.bg)



**ДО**

**Г-Н АТАНАС УЗУНОВ**

**ПРЕДСЕДАТЕЛ**

**НА ОБЩИНСКИ СЪВЕТ – ГР. ПЛОВДИВ**

**УЛ. „АВКСЕНТИЙ ВЕЛЕШКИ“ № 20**

**ГР. ПЛОВДИВ**

**П Р Е Д Л О Ж Е Н И Е**

***от***

***Костадин Димитров***

***Кмет на Община Пловдив***

***Относно: Проектни предложения на Община Пловдив по Програма изграждане, пристрояване, надстрояване и реконструкция на детски ясли, детски градини и училища 2024 – 2027, финансирана от държавния бюджет чрез Министерство на образованието и науката***

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Настоящото предложение се внася на Вашето внимание по повод възможността за реализиране на одобрени проектни предложения на Община Пловдив по Програма изграждане, пристрояване, надстрояване и реконструкция на детски ясли, детски градини и училища 2024 – 2027, финансирана от държавния бюджет чрез Министерство на образованието и науката.

Програмата има за цел финансиране на материалната база, която да гарантира здравословни и качествени условия за обучение в институциите в системата на предучилищното и училищното образование и е насочена към изграждане на нови, разширение и реконструкция на съществуващи детски ясли, детски градини и училища в Република България.

С решение № 337 взето с протокол № 21 от 19.12.2023г., Общински съвет – Пловдив е предоставил на Община Пловдив разрешение да кандидатства с проектни предложения за финансиране по горецитираната Програма за изграждане на нови детски градини и ясли, пристрояване и надстрояване на съществуващи детски градини и ясли и изграждане нови сгради на общински училища. На 08.03.2024 г. Министерство на образованието и науката публикува списък на одобрените проектни предложения, в т.ч. – 7 проекта на Община Пловдив, включващи долуописаните интервенции и обекти от общинската образователна инфраструктура с бюджетни разпределения, както следва:

1. ,,Изграждане на нова сграда на Математическа гимназия "Академик Кирил Попов", гр. Пловдив (в УПИ V-541.20, кв.2 по плана на ,,ИИЗ"-III част, гр. Пловдив, ПИ №56784.541.20 по КККР на гр. Пловдив) - грантово финансиране на стойност 7 500 000,00 лв., съфинансиране на стойност 10 288 564,83 лв.
2. ,,Изграждане на нова сграда на Основно училище "Княз Александър I", гр. Пловдив" – грантово финансиране на стойност 7 500 000,00 лв., съфинансиране на стойност 6 956 740,81 лв.
3. „Изграждане на нова сграда на Средно училище "Свети Патриарх Евтимий", гр. Пловдив“ - грантово финансиране на стойност 7 500 000,00 лв., съфинансиране на стойност 7 175 757,23 лв.
4. „Изграждане на помещения за 2 нови яслени групи в Детска градина "Славей", Район Северен в УПИ III-506.535, за образование и здравеопазване, на част от кв. 570, по плана на Пета градска част, гр. Пловдив/ПИ56784.506.535/“ - грантово финансиране на стойност 999 715,31 лв., съфинансиране на стойност 124 864,64 лв.
5. Изграждане на помещения за 2 нови яслени групи към Детска ясла № 18 "Вълшебно детство", Район Централен в УПИ I - детски ясли, кв. 234 - стар/13-нов по плана на втора градска част, гр. Пловдив/ПИ56784.518.147/- грантово финансиране на стойност 999 796,33 лв., съфинансиране на стойност 1 741 996,09 лв.
6. „Изграждане на нова ясла за 10 гр. за деца от 10 месеца до 3 г. р-н "Южен", гр. Пловдив“ - грантово финансиране на стойност 4 499 704,32 лв., съфинансиране на стойност 4 296 594,80 лв.
7. „Изграждане на нова детска ясла с 8 гр. в р-н "Тракия", гр. Пловдив“ - грантово финансиране на стойност 4 499 976,22 лв., съфинансиране на стойност 1 551 895,87 лв.

Общата стойност на безвъзмездното целево финансиране по проектите възлиза на **33 499 192,18** лв. с ДДС, а на необходимото съфинансиране от бюджета на Община Пловдив - на общо **32 136 414,27** лв. с ДДС. Обща стойност на 7-те проектни предложения – 65 635 606,45 лв с ДДС.

Предвид изложеното по-горе и на основание чл. 17, ал. 1, т. 3 във вр. с чл. 21, ал.1, т.8, т. 23 и чл. 21, ал. 2 от ЗМСМА, предлагам, Общински съвет – Пловдив да вземе следното

**РЕШЕНИЕ:**

1. Дава съгласие за реализиране на следните одобрени проектни предложения на Община Пловдив по Програма изграждане, пристрояване, надстрояване и реконструкция на детски ясли, детски градини и училища 2024 – 2027, финансирана от държавния бюджет чрез Министерство на образованието и науката, а именно:

1. ,,Изграждане на нова сграда на Математическа гимназия "Академик Кирил Попов", гр. Пловдив (в УПИ V-541.20, кв.2 по плана на ,,ИИЗ"-III част, гр. Пловдив, ПИ №56784.541.20 по КККР на гр. Пловдив);

2. ,,Изграждане на нова сграда на Основно училище "Княз Александър I", гр. Пловдив";

3. „Изграждане на нова сграда на Средно училище "Свети Патриарх Евтимий", гр. Пловдив“;

4. „Изграждане на помещения за 2 нови яслени групи в Детска градина "Славей", Район Северен в УПИ III-506.535, за образование и здравеопазване, на част от кв. 570, по плана на Пета градска част, гр. Пловдив/ПИ56784.506.535/“;

5. Изграждане на помещения за 2 нови яслени групи към Детска ясла № 18 "Вълшебно детство", Район Централен в УПИ I - детски ясли, кв. 234 - стар/13-нов по плана на втора градска част, гр. Пловдив/ПИ56784.518.147/;

6. „Изграждане на нова ясла за 10 гр. за деца от 10 месеца до 3 г. р-н "Южен", гр. Пловдив“;

7. „Изграждане на нова детска ясла с 8 гр. в р-н "Тракия", гр. Пловдив“;

II. Дава съгласие да се осигури от бюджета на Община Пловдив за 2025г. сума в размер на 32 136 414,27 лв. с ДДС, съставляваща съфинансиране на проектите по т. I, разпределени както следва –

1. ,,Изграждане на нова сграда на Математическа гимназия "Академик Кирил Попов", гр. Пловдив (в УПИ V-541.20, кв.2 по плана на ,,ИИЗ"-III част, гр. Пловдив, ПИ №56784.541.20 по КККР на гр. Пловдив) - съфинансиране на стойност 10 288 564,83 лв.

2. ,,Изграждане на нова сграда на Основно училище "Княз Александър I", гр. Пловдив" – съфинансиране на стойност 6 956 740,81 лв.

3. „Изграждане на нова сграда на Средно училище "Свети Патриарх Евтимий", гр. Пловдив“ - съфинансиране на стойност 7 175 757,23 лв.

4. „Изграждане на помещения за 2 нови яслени групи в Детска градина "Славей", Район Северен в УПИ III-506.535, за образование и здравеопазване, на част от кв. 570, по плана на Пета градска част, гр. Пловдив/ПИ56784.506.535/“ - съфинансиране на стойност 124 864,64 лв.

5. Изграждане на помещения за 2 нови яслени групи към Детска ясла № 18 "Вълшебно детство", Район Централен в УПИ I - детски ясли, кв. 234 - стар/13-нов по плана на втора градска част, гр. Пловдив/ПИ56784.518.147/- съфинансиране на стойност 1 741 996,09 лв.

6. „Изграждане на нова ясла за 10 гр. за деца от 10 месеца до 3 г. р-н "Южен", гр. Пловдив“ - съфинансиране на стойност 4 296 594,80 лв.

7. „Изграждане на нова детска ясла с 8 гр. в р-н "Тракия", гр. Пловдив“ - съфинансиране на стойност 1 551 895,87 лв.

III. Възлага на Кмета на Община Пловдив да извърши всички необходими правни и фактически действия по т. I и т. II от настоящото решение.

**Мотиви:** Настоящото решение се приема на основание чл. 17, ал. 1, т. 3 във вр. с чл. 21, ал.1, т.8, т. 23 и чл. 21, ал. 2 от ЗМСМА, с оглед необходимостта от преодоляване на недостига на места в детските ясли и детските градини, в т.ч. осигуряване достъп на всички деца до предучилищно образование от 4-годишна възраст и осигуряване на здравословна физическа среда за осъществяване на отглеждане, възпитание и обучение на децата, както и от поетапното изграждане на нови сгради за училища за създаването на пълноценни условия за организация на учебния ден на едносменен режим с цел повишаване качеството на образование в държавните и общинските училища.

**С уважение,**

